kardosdrur/scandi-wiki huggingface dataset:
Conrad Daniel Wodroff

Conrad Daniel Wodroff (døbt 9. maj 1725 i Sankt Petri Kirke – 31. maj 1799) var en dansk generalkrigskommissær og deputeret.

Han var en søn af deputeret i Landetatens Generalkommissariat Georg Albrecht Wodroff og Beate Cathrine f. Hagen. Vel som en anerkendelse af faderens nidkærhed i etatens tjeneste ansattes den unge 20-årige mand i august 1745, 10 dage efter faderens død, som sekretær i Generalkommissariatets tyske kontor, en begunstigelse, som Wodroff ikke gjorde til skamme, thi den unge kontorchef forstod at sætte sig så fast i overkrigssekretæren, grev Conrad Vilhelm Ahlefeldts gunst, at denne fik ham udnævnt til justitsråd næppe 29 år gammel og i august 1759 ansat som meddeputeret i Generalkommissariatet, således at han dog vedblivende skulle forestå sit kontor. I 1761 udnævntes han til karakteriseret generalkrigskommissær med obersts rang, og da Generalkommissariatet 28. oktober 1763 måtte vige pladsen for Generalkrigsdirektoriet, optog grev Claude-Louis de Saint-Germain den anerkendt dygtige kontormand som deputeret i direktoriet. De nye ideer, som greven ville have ført ud i livet, passede dog ikke med de principper, Wodroff havde indsuget i sit bureaukratiske hjem, og som han efter sin næsten 20-årige erfaring i Generalkommissariatets kontorer anså som ene svarende til armeens og landets tarv. Han trådte derfor allerede 5. december 1764 ud af direktoriet og modtog ansættelse som virkelig generalkrigskommissær i Holsten, i hvilken stilling han virkede med stor dygtighed indtil sin død, 31. maj 1799. Han havde i 1784 erholdt generalmajors rang.

Han var gift med Charlotte Amalie Friis, datter af konferensråd og kommitteret i Kommercekollegiet Johan Frederik Friis og Charlotte Frederikke f. Edinger.

Kilder 
 

Generalmajorer fra Danmark
Krigskommissærer fra Danmark
Danskere i 1700-tallet
Kollegiedeputerede fra Danmark
Justitsråder fra Danmark
Artikler fra 1. udgave af Dansk biografisk leksikon
Michael Austin

Michael Austin (født d. 16. marts 1941) er en engelsk organist og cembalist. 

Han er uddannet ved Royal Academy of Music i London og senere hos Lionel Rogg i Geneve. Han har taget "Organist Recital Diploma", en LRAM og FRCO og af hans ansættelser som organist i England kan bl.a. nævnes Wimborne Minster fra 1967-1971. Fra 1969-1977 var han professor ved Royal Academy of Music i London.

I 1977 flyttede Michael Austin til Danmark, hvor han først var ansat 2 år som organist ved Frederikssund Kirke. I 1979 blev han ansat ved Skt. Markus Kirke i Aalborg, hvor han grundlagde Skt. Markus Kirkes Kor. I 2010 forlod han sin stilling ved Skt. Markus Kirke for at hellige sig sin koncertvirksomhed.

I sine 31 år ved Skt. Markus Kirke optrådte han selv som solist i "Orgelcyklus"-serien, som han startede for at promovere orgelmusik til koncertgængere, og han var koncertarrangør af kirkens 25-30 årlige koncerter. Hans orgelkoncerter, korkoncerter og de årlige internationale festivalkoncerter med kendte solister og ensembler gjorde kirken til et centrum for klassisk musik i landsdelen.
Som kordirigent satte Michael Austin sit præg også på dansk kirkemusik. Med rod i sin engelske baggrund indførte han den karakteristiske "anglican chant" (dvs. engelsk fremførelse af Davids salmer)på dansk, og Skt. Markus Kirkes Kor blev landskendt for opførelser af disse foruden anden engelsk kirkemusik, ofte sunget på dansk, men i den engelske stil.

Michael Austin har en international koncertkarriere med koncerter i Europa foruden Rusland og Australien. Han har lavet flere indspilninger, også for radio og tv.

Organister fra England
Vaporetto

Vaporetto er navnet på den type af små skibe ("vandbusser"), der er den primære kollektive trafik i den italienske by Venedig og den omkringliggende lagune. Vaporetto betyder lille dampskib og stammer fra 1800-tallet, hvor de første både var dampdrevne, mens de i dag er dieseldrevne. Men navnet har hængt ved.

Det er aktieselskabet ACTV, der ejer og driver de mange vaporetti (vaporetti er vaporetto i flertalsform). Selskabet ejer tillige de mange stoppesteder rundt om i byen. Stoppestederne er alle flydende, så uanset om der er højvande eller lavvande passer stoppestedet og vaporettoen altid til hinanden.

De mange vaporetti snor sig ind og ud mellem hinanden, især på byens hovedfærdselsåre, Canal Grande. Men også mindre øer som Murano eller Burano betjenes af de små skibe. På nogle af vaporetto-linjerne i de snævrere kanaler er der indsat en mindre type, som kaldes Motoscafo.

Links 
 ACTV's hjemmeside (engelsk/italiensk)
  Vaporetto og Motoscafo-ruter

Henvisninger 

Skibstyper
Venedig
Beginners

Beginners er en amerikansk romantisk komedie-dramafilm instrueret af Mike Mills. Filmen handler om Oliver (Ewan McGregor), en mand, der reflekterer over sin fars (Christopher Plummer) liv og død, mens han prøver at indlede et nyt romantisk forhold til en kvinde (Mélanie Laurent), der selv har problemer med sin far.

Beginners havde premiere på Toronto Film Festival, hvor Los Angeles Times kaldte den en "berusende, dybfølt film", med skuespillere der har "en stærk følelse af ansvar overfor deres modparter i den virkelige verden". Plummer vandt flere priser for sin rolle i filmen, inklusiv en Oscar for bedste mandlige birolle.

Handling 
Filmen er struktureret som en serie af flashbacks. Efter sin far Hals død, reflekterer Oliver over sit forhold til Hal, efter moderen Georgias død. Kort efter hendes død, sprang Hal ud for sin søn som homo. Hal finder en kæreste, Andy, og får en del bøssevenner. Hal bliver diagnosticeret med kræft. Derefter følger en periode, hvor Oliver hjælper med at pleje sin far.

Flere måneder efter Hals død, møder Oliver Anna, en fransk skuespillerinde, ved en fest, og de indleder et forhold. Olivers uløste følelser omkring sin fars død og hans forældres liv sammen, kombineret med Annas konfliktramte følelser omkring sin følelsesmæssigt ustabile far, forstyrrer i første omgang deres forhold. Sammen løser de problemerne, og bliver sammen som par.

Medvirkende 

 Ewan McGregor som Oliver
 Keegan Boos som unge Oliver
 Christopher Plummer som Hal, Olivers far
 Mélanie Laurent som Anna.
 Goran Višnjić som Andy, Hals meget yngre elsker
 Kai Lennox som Elliot, Olivers bedste ven og kollega.
 Mary Page Keller som Georgia, Olivers mor
 China Shavers som Shauna, Olivers ven og kollega
 Lou Taylor Pucci som The Magician
 Cosmo som Arthur

Modtagelse 
Filmen modtog generelt positive anmeldelser. Rotten Tomatoes giver filmen en rating på 84% på baggrund af 139 anmeldelser. Roger Ebert fra Chicago Sun-Times gav filmen 3½ stjerne ud af 4 og sagde "Det er en håbefuld fabel med dyb optimisme og en munter stil.". Kim Skotte fra Politiken gav filmen 4 ud af 6 stjerner, og sagde at "Med sine karismatiske skuespillere formår ’Beginners’ at være underholdende og engagerende." I Berlingske Tidende gav Jacob Wendt Jensen filmen 5 ud af 6 stjerner og roste både Plummers skuespil og Mills' instruktion, og sagde at "sjældent har en så melankolsk film været så livsbekræftende. Morten Piil fra Dagbladet Information roste også Plummers skuespil, men sagde om filmen, at den var "snarere melankolsk end morsom."

Referencer

Eksterne henvisninger 
 Officiel hjemmeside
 Officiel blog
 

Amerikanske film fra 2011
Dramafilm fra USA
Komediefilm fra USA
Engelsksprogede film
Fransksprogede film
Kuvasz

Kuvasz er en stor hyrdehund af ungarsk oprindelse. Racen har været brugt primært som vagt- og hyrdehund, men er nu mere at finde som almindeligt husdyr. Den regnes normalt at stamme fra Karpaterne, hvor den eller dens nærmeste forfædre kom med madjarerne i slutningen af 800-tallet. Hannerne er mellem 71-75 cm, tæver 66-70 vægten er mellem 34-68 kg for tæver og kan være op til 90 kg for hanner.

Hunderacer fra Ungarn
Molosser
Hyrdehunde
Tirreno-Adriatico 2012

Tirreno-Adratico 2012 var den 47. udgave af cykelløbet Tirreno-Adriatico. Det blev arrangeret fra 7. til 13. marts 2012 og foregik over 7 etaper.

Deltagende hold 
 ProTeam: Ag2r-La Mondiale, Pro Team Astana, BMC Racing Team, Euskaltel-Euskadi, FDJ BigMat, Garmin-Barracuda, GreenEDGE, Katusha, Lampre-ISD, Liquigas-Cannondale, Lotto-Belisol, Movistar Team, Omega Pharma-Quick Step, Rabobank, RadioShack-Nissan, Team Saxo Bank, Team Sky og Vacansoleil-DCM. 
 Professionelle kontinentalhold: Acqua & Sapone, Colnago-CSF Inox, Colombia-Coldeportes og Farnese Vini Selle Italia

Etaper

1. etape 
7. marts – San Vincenzo – Donocratico, 16,9 km (holdtidskørsel)

2. etape 
8. marts – San Vincenzo – Indicatore, 230 km

3. etape 
9. marts – Indicatore – Terni, 178 km

4. etape 
10. marts – Amelia – Chieti, 250 km

5. etape 
11. marts – Martinsicuro – Prati di Tivo, 196 km

6. etape 
12. marts – Offida – Offida, 181 km

7. etape 
13. marts – San Benedetto del Tronto, 9,3 km (ITT)

Trøjernes fordeling gennem løbet

Eksterne hnevisninger 
 Officielle hjemmeside 

UCI World Tour 2012
2012
Det Grønlandske Landsbibliotek

Det Grønlandske Landsbibliotek (grønlandsk: Nunatta Atuagaateqarfia) er et lokalt folkebibliotek og Grønlands nationalbibliotek. Biblioteket ligger i Nuuk, Grønlands hovedstad. Groenlandica-afdelingen har til opgave at sikre bevarelse af den nationale kulturarv og historie.

Samlinger 
Bibliotekets samlinger findes på det offentlige bibliotek i byens centrum og på Ilimmarfik i Nuussuaq bydelen i Nuuk. På Ilimmarfik findes Groenlandica-samlingen med historisk materiale med relation til Grønland Pr. 1. januar 2008 var der 83.324 enheder i bibliotekets database på Ilimmarfik.

Referencer 

Nationalbiblioteker
Kultur i Nuuk
Bygninger, konstruktioner og anlæg i Nuuk
Metronomen

Metronomen på Frederiksberg er Frederiksbergs kulturhus. Det hed før i tiden Byggeriets Hus og ligger i Svømmehalskvarteret ved Aksel Møllers Have. Metronomen blev navnet, da Metroen Aksel Møllers Have Station ligger der.

Eksterne henvisninger  
 Metronomens hjemmeside

Bygninger, konstruktioner og anlæg på Frederiksberg
Boldklubben 1903 (flertydig)

Boldklubben 1903 har flere betydninger:

 Boldklubben 1903 – en dansk fodboldklub fra den københavnske forstad, Gentofte.
 Boldklubben af 1903 – det tidligere navn for den danske fodboldklub, Korsør Boldklub (1903-2008), fra Korsør.
X (Gnags-album)

X er Gnags' niende studiealbum, udgivet i 1983. Medregner man livealbummet fra 1981, er det Gnags' tiende album alt i alt, hvilket pladetitlen spiller på (X er romertallet for 10). X er som det første Gnags-album indspillet med den amerikanske producer Jack Nuber. Han producerede sidenhen også pladerne Den blå hund og En underlig fisk. Albummet var på et tidspunkt tænkt som et dobbeltalbum med titlen Fuldmånen, hvor de to lp'er skulle repræsentere hhv. månens tiltagende og aftagende fase. Denne idé blev dog droppet, og albummet blev i stedet udsendt som en enkelt-lp ved navn X.

På X videreudviklede Gnags den rytmisk betonede stil fra Safari. Således er der f.eks. mange percussioninstrumenter på sange som "Fodgænger" og "Fuldmånevanvid", ligesom mange af numrene kan høres som mere tilstands- end udviklingsbaserede, med rytmegruppen som en konstant kørende motor, f.eks. i "Slingrer ned ad Vestergade".

På tekstsiden er albummet bl.a. karakteriseret ved et sansebetonet og metaforisk billedsprog: Således optræder fuldmånen som billede i to af sangene, "Fuldmånen lyser" og "Fuldmånevanvid". Månen optræder også i "Havnen med skibe", hvor der ikke er nogen "gadelygter ind til byen / kun månen viser vej". En anden metafor på pladen er skibsmetaforen, som optræder i "Havnen med skibe", "Tømmerflåden" og "Alt synes ro ombord". I det sidstnævnte nummer optræder skibet som et billede på en verden præget af tidens supermagtskonflikter: "Verden er et slaveskib på havet / forvirret drøn på vej imod en klippe / styrmand blind og anden styrmand døv / de slås om roret / de er lige stærke / og vil ikke slippe". Det sansende element kommer især til udtryk i sange som "Fodgænger" og "Slingrer ned ad Vestergade", der begge skildrer et storbymiljø gennem en fodgængers øjne.

X var en kommerciel succes for Gnags, idet den hurtigt solgte 50.000 eksemplarer. "Slingrer ned ad Vestergade" blev brugt i Gnags' første musikvideo.

Numre

Side 1 
 "Fodgænger" (4:03)
 "Slingrer ned ad Vestergade" (4:13)
 "Fuldmånen lyser" (3:45)
 "Forvandlingskugler" (3:22)
 "Tossefugle" (3:44)

Side 2 
 "Havnen med skibe" (3:36)
 "Tømmerflåden" (4:11)
 "Zebrafinken" (2:52)
 "Fuldmånevanvid" (4:03)
 "Alt synes ro ombord" (3:12)

Noter

Litteratur 
 Deleuran, Peter og Jan Knus (1985): Gnags – Kan I høre noget. Aarhus: Forlaget Modtryk.

Eksterne henvisninger 
 Discogs – Gnags – X (18-03-2012)
 X på gnags.dk (inkl. tekster)   (18-03-2012)

Album fra 1983
Gnags-album
Louise af Orléans

Louise af Orléans (Louise Marie Thérèse Charlotte Isabelle; 3. april 1812 – 11. oktober 1850) var en fransk prinsesse, der var den første dronning af Belgien fra 1832 til 1850 gennem sit ægteskab med kong Leopold 1. af Belgien. Hun var datter af kong Ludvig-Filip af Frankrig og Maria Amalia af Napoli og Sicilien.

Biografi 
Da hun blev født var hendes forældre blot hertugparret af Orléans, men da hun viedes til Leopold 1. af Belgien den 9. august 1832, var forældrene det regerende kongepar i Frankrig. Det var også et godt argument for ægteskabet, da Frankrig dermed støttede det nye selvstændige Belgien. Ved ægteskabets indgåelse blev hun straks dronning i Belgien.

Selvom ægteskabet også havde gode dynastiske forbindelser, var det ganske lykkeligt og parret fik fire børn:
 Louis Philippe (24. juli 1833 – 16. maj 1834)
 Leopold (9. april 1835 – 17. december 1909)
 Filip (24. marts 1837 – 17. november 1905), far til Albert 1. af Belgien
 Charlotte (7. juni 1840 – 19. januar 1927)

Louise var meget genert og blev ofte kun set offentligt, når hendes mand havde tvunget hende til det. Alligevel blev hun meget populær blandt befolkningen, især for sin generøsitet og skønhed. Hun døde som 38-årig af tuberkulose.

Eksterne henvisninger 

Dronninger af Belgien
Kongelige fra Frankrig
Huset Bourbon-Orléans
Personer fra Palermo
Franskmænd i 1800-tallet
Skeppsholmskyrkan

Skeppsholmskyrkan (officiellt Carl Johans kyrka) er en tidligere kirke, som ligger på Skeppsholmen i Stockholm. Kirkebyggeriet påbegyndtes 1824 efter den tidligere kirke, Holmkyrkan, som lå på Kyrkholmen (hvor det svenske Nationalmuseum nu ligger), var brændt ned i juni 1822. Kirken er et statligt byggnadsminne (dvs. fredet bygning).

År 1833 stod kirken klar, efter at dens karakteristiske kuppel var færdigbygget. Kirken inviedes dog ikke før den 24 juli 1842, da lanternen på kuppelen kom til. Kuppelltaget har en indvendig højde på 30 meter.

Kirkebygningen er bygget i nyantik stil, tydeligt inspireret af Pantheon i Rom, med dens centrale kuppel samt af Trefaldighetskyrkan i Karlskrona. Planformen er ottekantet og kirkens arkitekt var Fredrik Blom. I Skeppsholmskyrkans indgangsparti findes nogle mindesstene indmuret i væggen over de mænd fra østkystens marinedistrikt, som ofrede deres liv under den svenske flådes beredskabstjeneste 1939-45, blandt andet den stora jagerulykke på Hårsfjärden den 17 september 1941.

Den 5 december 2001 'afsakraliseredes' Skeppsholmskyrkan, og blev dermed en profan (ikke-kirkelig) bygning med større og bredere muligheder for fortsat anvendelse. Skeppsholmskyrkan hedder fra 2009 Eric Ericsonhallen og huser Eric Ericson International Choral Centre.

Billeder

Eksterne links 

 Statens Fastighetsverks information om Skeppsholmskyrkan 
 Billmarks vyer från Skeppsholmskyrkan

Kirker i Sverige
Bygninger, konstruktioner og anlæg i Stockholm
Gøgleren, Anton og de andre

Gøgleren, Anton og de andre er Sebastians femte studiealbum, udgivet i 1975, samt hans første udgivelse på CBS. Albummet markerer en mere politisk tone end de forgående Sebastian-plader, bl.a. udtrykt i sange som "Balladen om Anton".

"La Dolce Vita" blev i 1981 genindspillet til albummet Stjerne til støv.

Numre

Side 1 
 "Gøgleren" (3:44)
 "Trunte og Tromle" (3:30)
 "Besværligt nogengange" (3:21)
 "Skytten (22/11 – 21/12)" (3:05)
 "Farvel (Nu er du helt din egen)" (3:25)
 "Venedig" (4:31)

Side 2 
 "Alle mod alle" (5:40)
 "Evas sang" (4:47)
 "La Dolce Vita" (3:17)
 "Så er det forbi, baby blue" (3:23)
 "Balladen om Anton" (4:42)

Tekst og musik: Sebastian, undtagen "Så er det forbi, baby blue", som er Sebastians oversættelse af Bob Dylans "It's All Over Now, Baby Blue".

Noter

Litteratur 
Bille, Torben (1984): Sebastian – Gøgleren, Knud og de andre. København: Forlaget Fremad.

Eksterne henvisninger 
Discogs – Sebastian – Gøgleren, Anton og de andre (18-03-2012)
Gøgleren, Anton og de andre på Sebastian.info  (18-03-2012)

Sebastian-album
Album fra 1975
Marie José af Belgien

Marie José af Belgien (Marie José Charlotte Sophie Amèlie Henriette Gabrielle; 4. august 1906 – 27. januar 2001) var en belgisk prinsesse, der var den sidste dronning af Italien fra maj til juni 1946.

Hun var datter af Kong Albert 1. af Belgien, og blev gift med den senere Kong Umberto 2. af Italien i 1930. Hendes korte periode som den sidste Dronning af Italien har givet hende tilnavnet majdronningen ().

Biografi 

Prinsesse Marie José blev født den 4. august 1906 i Oostende i Belgien som yngste barn og eneste datter af Kong Albert 1. af Belgien og Elisabeth af Bayern.

Hun blev gift 8. januar 1930 med den italienske kronprins, Umberto. Parret fik fire børn.

Forud for en folkeafstemning om monarkiets bevarelse i Italien den 12. juni 1946, valgte den daværende konge, Victor Emanuel 3. af Italien, at abdicere til fordel for sin søn, i håbet om dermed at redde monarkiet. Ved denne abdikation blev Maria José samtidig dronning af Italien. Folkeafstemningen gav dog 54% for en republik og parret måtte derfor forlade landet. Umberto tog til Portugal, hvor han blev resten af sit liv, mens Maria José tog børnene med til Schweiz. Parret blev dog aldrig officielt skilt. Hun døde af lungekræft i 2001.

Børn 
 Maria Pia (24. september 1934) – gift 1955 med Alexander af Jugoslavien. Skilt 1967. Gift anden gang 2003 med Michel af Bourbon-Parma.
 Viktor Emanuel (12. februar 1937) – gift 1971 med Marina Ricolfi-Doria.
 Maria Gabriella (24. februar 1940) – gift 1969 med Robert Zellinger de Balkany. Skilt 1990.
 Maria Beatrice (2. februar 1943) – gift 1970 med Luis Rafael Reyna-Corvalán y Dillon.

Referencer

Eksterne henvisninger 

Prinsesser af Belgien
Dronninger af Italien
Huset Sachsen-Coburg-Gotha
Personer fra Oostende
Jacob Østergaard (professor)

Jacob Østergaard (født 17. marts 1969 i København) er professor i elteknologi ved Danmarks Tekniske Universitet og leder og grundlægger af Center for El og Energi. Han er ligeledes grundlægger af den internationalt anerkendte eksperimentelle platform for el og energi, PowerLabDK. Han har en omfattende publikationsaktivitet inden for intelligente energisystemer, integration af vindkraft og tidligere inden for anvendelser af superledning.

Jacob Østergaard blev civilingeniør fra Danmarks Tekniske Universitet i 1995.

Han var fra 1995 til 2005 ansat som udviklingsingeniør ved Dansk Elforsyning Forskning og Udvikling (DEFU). Siden 2005 har han været ansat som professor og centerleder ved Institut for Elektroteknologi på Danmarks Tekniske Universitet.

Han har etableret PowerLabDK, et konsortium bestående af Bornholms Energi og Forsyning og Danmarks Tekniske Universitet hvori laboratorier samt fuldskala energisystemer er samlet i en eksperimentel platform for el og energi. Han har bestyrelsesmedlem i Energy Innovation Cluster, bestyrelsesmedlem i Energimuseet, Danmarks repræsentant i Mission Innovation (Smart Grids), tidligere bestyrelsesmedlem i Balslev Rådgivende Ingeniører A/S, tidligere medlem af bestyrelsen for EU's teknologiplatform for SmartGrids, tidligere medlem af regeringens Smart Grid netværk, grundlægger og medlem af Partnerskabet for Smart Energi samt medlem af Interessentforum for Energinet. Han er medlem af ERIG Scientific Advisory Board og IEEE Spectrum Editorial Board. Endvidere har han plads i en række styregrupper, netværk mv. inden for el og energiområdet og er leder af en række større forsknings- og demonstrationsprojekter på området, blandt andet er han fader til Danmarks største udviklingsprojekt for fremtidens smarte energisystem, EnergyLab Nordhavn med showroomet og inkubatormiljøet, EnergyHub. I 2016 blev han udpeget som medlem af Regeringens Energikommission 2016-17 og siden 2017 har han været formand for H.C. Ørsted Prisens priskomité.

Hædersbevisninger 
 IBM Faculty Award 2009
 AEG Fondens Elektronpris 2007
 Mogens Balslev Fonden 2005
 A. Angelos pris 1996

Se også 
 Smartgrid (engelsksproget wiki)
 Informationsteknologi

Referencer

Eksterne henvisninger 
 Jacob Østergaard's personal web page
 Google Scholar entry for Jacob Østergaard
 Center for Electric Power and Energy på Danmarks Tekniske Universitet

Professorer fra Danmarks Tekniske Universitet
Civilingeniører fra Danmark
Danskere i 1900-tallet
Danskere i 2000-tallet
Måske ku' vi (soundtrack)

Måske ku' vi er Sebastians sjette studiealbum, udgivet i 1976. Det er et soundtrack-album bestående af sange fra filmen af samme navn. Titelsangen er en af Sebastians mest kendte sange.

Numre

Side 1 
 "Imorgen kommer aldrig" (3:20)
 "Jeg kan ik' gøre for'et" (3:11)
 "Ta' chancen – du er femten" (4:38)
 "Strat nr. 16597" (4:55)

Side 2 
 "Måske ku' vi" (3:36)
 "Flugt" (2:45)
 "Gipsy" (3:15)
 "Det forsvinder" (2:51)
 "Phacing" (1:16)
 "Imorgen kommer aldrig – 2" (3:54)

Tekst og musik: Sebastian, undtagen "Strat nr. 16597", som er et instrumentalnummer komponeret af Nils Henriksen.

Noter

Litteratur 
Bille, Torben (1984): Sebastian – Gøgleren, Knud og de andre. København: Forlaget Fremad.

Eksterne henvisninger 
Discogs – Sebastian – Måske ku' vi (18-03-2012)
Måske ku' vi på Sebastian.info  (18-03-2012)

Sebastian-album
Album fra 1976
Når lyset bryder frem (album)

Når lyset bryder frem er et opsamlingsalbum med Sebastian, udgivet i 1976 på EMI. Det består af sange fra perioden 1972 til 1974. Derudover indeholder albummet en genindspilning af sangen "Menneske, min ven", som oprindelig blev indspillet til Ina Løndahls debutalbum af samme navn fra 1973.

Numre

Side 1 
 "Når lyset bryder frem" (3:30)
 "Den gamles drøm" (3:22)
 "Hvis du tror du er noget" (5:17)
 "Rose" (3:53)
 "Vascomat Liza" (3:00)
 "Menneske, min ven" (5:50)

Side 2 
 "Hey ho" (2:44)
 "Over havet under himlen" (4:30)
 "Mona, månen er blå" (3:08)
 "Blød lykke" (3:24)
 "Flyv lykkefugl" (4:48)
 "Lossepladsen bløder" (6:38)

Noter

Eksterne henvisninger 
Discogs – Sebastian – Når lyset bryder frem (18-03-2012)

Sebastian-album
Album fra 1976
Reverse Cowgirl

"Reverse Cowgirl" er første afsnit i den 16. sæson af den amerikanske animerede tv-serie South Park, og det 224. afsnit af serien i alt. Det havde premiere på Comedy Central i USA den 14. marts 2012 og blev vurderet til at være TV-MA L.

Afsnittets plot, der satiriserer både den kønsopdelte sociale etikette vedrørende toiletsæder og lufthavnenes sikkerhedsforanstaltninger efter 11. september, der var sat i gang af Transportation Security Administration, centreres om katastrofen der opstår efter at Clyde Donovans moder blive dræbt fordi Clyde glemmer at slå toiletsædet ned igen efter han har tisset.

Eksterne henvisninger 
 

Animerede tv-serier fra USA
Tv-serier fra 2010'erne
South Park (sæson 16)-episoder
Ladislo Biro

László József Bíró (29. september 1899 i Budapest, Ungarn – 24. oktober 1985 i Buenos Aires, Argentina), var en ungarsk hypnotisør, skulptør, opfinder og journalist.

Bíró patenterede kuglepennen 10 juni 1943 i Argentina. Han havde patenteret en tidligere udgave i Europa allerede i 1938, som dog kun fungerede vertikalt. Efter forbedringer, således at kapillærkraften hjalp med at trække blækket ud til spidsen, kunne kuglepennen sælges i stor skala efter krigens afslutning i 1945.

 

Journalister fra Ungarn
Opfindere
Personer fra Budapest
Milano-Sanremo 2012

Milano-Sanremo 2012 var den 103. udgave af klassiker-monumentet Milano-Sanremo. Løbet blev arrangeret over 298 km lørdag den 17. marts. Simon Gerrans sørgede for anden australske sejr i træk i løbet.

Udover de 18 ProTeams var de professionelle kontinentalhold Acqua & Sapone, Colnago-CSF Inox, Colombia-Coldeportes, Farnese Vini Selle Italia, Project 1t4i, Team Type 1 og Utensilnord-Named inviteret.

Resultater

Eksterne henvisninger 
 Officielt websted

UCI World Tour 2012
2012